Introducziun

‹Chant au tour – chantauruAs rumantschAs sin turnea›. Sut quest motto ha RTR organisà en il decurs da l’onn 2012 tschintg concerts en tschintg differents lieus (Cuira, Zuoz, Glion, Turitg e Tusaun). En rom da ‹chant au tour› han chantauturas e chantauturs rumantschs chantà lur atgnas chanzuns, chanzuns dad auters u er chanzuns novas.

‹chant au tour› ha mussà cun lur concerts quant vasta e multifara che la scena da chantauturAs rumantschAs è. Sper ils chantauturs enconuschents er ordaifer la Svizra rumantscha han er plirs chantauturs anc main enconuschents concertà. RTR ha organisà per l’emprima giada in’entira turnea da concerts. ‹chant au tour› ha purschì ina spierta nunusitada e nova. Ina part dals chantauturs han chantà tar tut ils tschintg concerts, auters mo en in sulet lieu. Uschia hai er dà inscunters unics tranter ils chantauturs.

En in dossier accumpagnant ha RTR purtretà las chantauturas ed ils chantauturs a moda nunusitada: cun als laschar respunder in questiunari in pau insolit. Tant pli interessantas èn lura er stadas las respostas... Quellas dattan invista a moda fitg persunala en in u l’auter tratg caracteristic da las chantauturas e dals chantauturs e mussan co che mintgina e mintgin s’avischina en sia moda a quai ch’als unescha – la passiun per la musica.

Ursina Giger

Questiunari

Il tratg principal da mes caracter?

Mirvegliusa

Cun excepziun da mai, tgi vuless jau esser?

Mintgatant fiss jau gugent ina mustga (guarda dumonda precedenta)

Mes eroxs en la vita reala?

In e scadin ch’ha in siemi e lavura cun passiun per cuntanscher quel

Questa chanzun poss jau adina tadlar?

‹Shape› da Sophie Hunger

Mes siemi da ventira?

Ina lunga vita cun auts e bass, uschia ch’i na vegn mai lungurus...

Mia qualitad principala?

Jau sun spontana e nuncumplitgada

Tar questa chanzun saut jau gugent?

Black music, musica dals onns 1970/80, ma er musica actuala da pop e rock. L’impurtant è ch’i fetschia sguzias en las chommas

Ina chanzun che jau vuless avair scrit?

‹Hallelujah› da Leonard Cohen

Tge instrument fa che jau survegn pel-giaglina?

La resgia musicala ch’è d’udir en la chanzun ‹November› da Tom Waits

Mes motto?

Travel often, getting lost will help you find yourself

Theo Demund

Questiunari

Il tratg principal da mes caracter?

Jau poss tadlar – mintgatant

Cun excepziun da mai, tgi vuless jau esser?

Il filien en mia ghitarra

Mes eroxs en la vita reala?

Mes geniturs – auters na datti betg pli

Questa chanzun poss jau adina tadlar?

‹Every Breath You Take› da Police

Nua ma sent jau dachasa?

Sin las aclas da Nadels

Mia qualitad principala?

Jau sun capavel d’er mintgatant far nagut

Ina chanzun che jau vuless avair scrit?

‹La voisine› da Stephan Eicher

Il titel da mi’emprima chanzun?

‹Je t’aime encore› (1987)

D’uffant vuleva jau daventar...

Archeolog

Mes motto?

Jau sun (pli lunsch na sun jau anc betg...)

Simona Caminada

Questiunari

Mes eroxs en la vita reala?

Mia sora

Questa chanzun poss jau adina tadlar?

‹Kathleen› da David Gray

Nua ma sent jau dachasa?

Là nua che jau hai mia famiglia e mes amis

Per tge sbagls hai jau chapientscha?

Per pitschnas manzegnas – tranteren èsi meglier da betg dir dal tut la vardad

Mes siemi da ventira?

Esser e star sauna per vita entira

Mia qualitad principala?

Organisar – jau organisesch gugent dal tut (festas, tschainas, lavurs, vacanzas, occurrenzas, viadis, sentupadas, turas da viagiar, sgols, ideas per texts...)

Tar questa chanzun saut jau gugent?

‹Respect› dad Aretha Franklin

Ina chanzun che jau vuless avair scrit?

‹Lights› d’Archive

Tge instrument fa che jau survegn pel-giaglina?

Cello

D’uffant vuleva jau daventar...

Veterinaria

Rezia Ladina

Questiunari

Il tratg principal da mes caracter?

Impulsivitad

Cun excepziun da mai, tgi vuless jau esser?

Ina bella stria ch’enconuscha tut las plantas

Mes eroxs en la vita reala?

Michael Jackson

Questa chanzun poss jau adina tadlar?

Per il mument: ‹Codex› da Radiohead

Mes siemi da ventira?

Skydiving (sche jau ristgass è tschella dumonda...)

Mia qualitad principala?

Emblidar

Tar questa chanzun saut jau gugent?

‹Trick Me› da Kelis

Ina chanzun che jau vuless avair scrit?

‹Thriller› da Michael Jackson

D’uffant vuleva jau daventar...

Chantadura

Mes motto?

Pass per pass e fida’t... (dun fadia!)

Paulin Nuotclà

Questiunari

Il tratg principal da mes caracter?

Cooperativ, communicativ, mintgatant in pau melanconic

Questa chanzun poss jau adina tadlar?

‹Campari Soda› da Dominique Grandjean u ‹In The Early Morning Rain› da Gordon Lightfoot

Nua ma sent jau dachasa?

A Susch ed en mes vitg natal, a Ftan

Per tge sbagls hai jau chapientscha?

Sbagls che resultan or dal stress dal mintgadi

Il dun da la natira che jau vuless avair?

Quietezza d’anim

Ina chanzun che jau vuless avair scrit?

Jau hai scrit tut quai che jau vuleva

Il titel da mi’emprima chanzun?

‹Che fain hoz?›

Tge instrument fa che jau survegn pel-giaglina?

Ghitarra

D’uffant vuleva jau daventar...

Chalger, cuschinunz, skiunz, pictur artist

Mes motto?

Viver e laschar viver

Pascal Gamboni

Questiunari

Il tratg principal da mes caracter?

Pazienza

Cun excepziun da mai, tgi vuless jau esser?

In scrivent en chautschas curtas

Mes eroxs en la vita reala?

Mia mamma

Nua ma sent jau dachasa?

Dapertut nua che jau sun en pasch

Il dun da la natira che jau vuless avair?

Ureglias sco Dumbo (per pudair sgular)

Mes siemi da ventira?

La mar

Mia qualitad principala?

Jau na sun betg in perfecziunist

Ina chanzun che jau vuless avair scrit?

‹Blue in Green› da Miles Davis

D’uffant vuleva jau daventar...

Architect sco mes padrin

Mes motto?

Stai luc, legher e ferm

Olivia Spinatsch

Questiunari

Il tratg principal da mes caracter?

Entusiasmada

Cun excepziun da mai, tgi vuless jau esser?

Gustav Gans

Mes eroxs en la vita reala?

Mias tattas

Questa chanzun poss jau adina tadlar?

‹Laughing Lover› da Blitzen Trapper

Nua ma sent jau dachasa?

En Surses

Per tge sbagls hai jau chapientscha?

Nunpunctualitad

Il dun da la natira che jau vuless avair?

Disciplina e traglischur

Mia qualitad principala?

Tractar las chaussas cun umor

Ina chanzun che jau vuless avair scrit?

‹Lay Lady Lay› da Bob Dylan

D’uffant vuleva jau daventar...

Pura

Mirco Manetsch

Questiunari

Il tratg principal da mes caracter?

Jau tir flad

Questa chanzun poss jau adina tadlar?

Quai na datti betg

Nua ma sent jau dachasa?

A chasa u dapertut nua ch’i ma plascha

Per tge sbagls hai jau chapientscha?

Per mes sbagls

Il dun da la natira che jau vuless avair?

Vegnir uschè vegl e rimnar experientschas sco il planet

Mia qualitad principala?

Quai sto insatgi auter respunder

Tar questa chanzun saut jau gugent?

Bleras

Il titel da mi’emprima chanzun?

L’emprim stoss jau scriver ina

Tge instrument fa che jau survegn pel-giaglina?

Saxofon! Buah

D’uffant vuleva jau daventar...

Karlsson vom Dach, serius!

Mario Pacchioli

Questiunari

Il tratg principal da mes caracter?

La passiun dal mument, magari schizunt l’extasa dal mument

Mes eroxs en la vita reala?

Mes geniturs!

Questa chanzun poss jau adina tadlar?

‹Mon enfance› da Jacques Brel

Nua ma sent jau dachasa?

En tut ils lieus dals quals jau hai ina clav

Il dun da la natira che jau vuless avair?

Sia perseveranza!

Mes siemi da ventira?

Che la ventira na saja betg in siemi

Mia qualitad principala?

Jau ma consideresch sco sincer

Tar questa chanzun saut jau gugent?

‹I Can’t Be Bothered Now› da George Gershwin

Ina chanzun che jau vuless avair scrit?

Ina? Hm... ok, lura ‹Accidental Babies› da Damien Rice

D’uffant vuleva jau daventar...

Jau na sun betg propi segir sche jau hai x insacura vulì daventar insatge auter ch’uffant

Marcus Hobi

Questiunari

Il tratg principal da mes caracter?

Ins po sa fidar da mai

Mes eroxs en la vita reala?

Dalai Lama

Questa chanzun poss jau adina tadlar?

‹The Boxer› da Simon & Garfunkel

Per tge sbagls hai jau chapientscha?

Sbagls ch’ins fa sch’ins è surdumandà

Il dun da la natira che jau vuless avair?

Esser resistent

Mia qualitad principala?

Ruassaivladad

Tar questa chanzun saut jau gugent?

‹How Long› dals Eagles

Ina chanzun che jau vuless avair scrit?

‹Inwendig warm› da Konstantin Wecker

D’uffant vuleva jau daventar...

Medi d’uffants

Mes motto?

Giudair il mument

Luis Coray

Questiunari

Mes tratg principal?

Carossaria sco in Deux-chevaux e motor sco in Porsche

Cun excepziun da mai, tgi vuless jau esser?

Ina tschitta, in chaval u mes giat Miu

Mes eroxs en la vita reala

En la musica: John Lee Hooker. En la politica: per part las persunas en ils moviments Occupy Now

Nua ma sent jau dachasa?

En dus sut la cuverta da letg ed ins auda il daguttar da la plievgia

Il dun da la natira che jau vuless avair?

Savair chantar sco Bobby McFerrin

Mes siemi da ventira?

Viver cun bellezza e charezza davant mai, davos mai, sper mai, sut mai, sur mai, en mai e chantar cun accumpagnament d’orchester

Mia qualitad principala?

Improvisar en il chant, en l’art ed en il moviment. Pensar creativ crusch e travers

Tar questa chanzun saut jau gugent?

‹Pata Pata› da Miriam Makeba

Ina chanzun che jau vuless avair scrit?

‹A Garota de Ipanema›

Il titel da mi’emprima chanzun?

‹Nu’ein quels affons?› (1975)

D’uffant vuleva jau daventar...

Prer, pur, pictur-artist, actur etc.

Gion Andrea Casanova

Questiunari

Il tratg principal da mes caracter?

Caot organisà

Cun excepziun da mai, tgi vuless jau esser?

Marie Louise Werth dals Furbaz

Mes eroxs en la vita reala?

Glieud cun curaschi civil

Questa chanzun poss jau adina tadlar?

‹Sing me an oldfashioned song›

Nua ma sent jau dachasa?

Nua ch’ins suna e chanta

Per tge sbagls hai jau chapientscha?

In fis enstagl in ges

Il dun da la natira che jau vuless avair?

Sgular sco in tschess

Mes siemi da ventira?

Ina bognera plain haribos

Il titel da mi’emprima chanzun?

‹Opus 0›

Mes motto?

Tenor Leo Tuor: «Leben macht selic, sterben macht stäric»

Curdin Nicolay

Questiunari

Mes eroxs en la vita reala?

Cowboy Jim

Questa chanzun poss jau adina tadlar?

‹Il pescatore› da Fabrizio de André

Nua ma sent jau dachasa?

Cuira

Per tge sbagls hai jau chapientscha?

Emblidar l’agiunta cun trametter in e-mail

Tar questa chanzun saut jau gugent?

‹4th Time Around› da Bob Dylan

Ina chanzun che jau vuless avair scrit?

‹Safarinachmittag› da Peter Licht

Il titel da mi’emprima chanzun?

‹Tü vainst schond amo sül muond›

D’uffant vuleva jau daventar...

Archeolog

Corin Curschellas

Questiunari

Il tratg principal da mes caracter?

Mias amias dian: spiertusa, radicala e plain fantasia

Cun excepziun da mai, tgi vuless jau esser?

Quella che jau sun vi da daventar – e per la durada d’in film esser la sora dals frars Cohen

Mes eroxs en la vita reala?

Glieud veglia e malsauna ch’han umor

Nua ma sent jau dachasa?

En mia pel, en la litteratura, en la musica e tar buns amis en cuschina

Per tge sbagls hai jau chapientscha?

Sbagls d’ortografia e durmir giu

Mes siemi da ventira?

Pertschaiver l’essenza

Tar questa chanzun saut jau gugent?

Musica da l’Africa dal Sid

Il titel da mi’emprima chanzun?

‹Han a Pulli gschtrickt›

D’uffant vuleva jau daventar...

Ina magia u ina striuna

Mes motto?

Dai adatg; quai che ti vuls survegns ti

Conradin Klaiss

Questiunari

Il tratg principal da mes caracter?

Positivissem

Mes eroxs en la vita reala?

Carstgauns cordials

Questa chanzun poss jau adina tadlar?

Il tema principal da ‹Forrest Gump›

Mia qualitad principala?

Ina giada che jau hai prendì ina decisiun stun jau davos questa e guard mo enavant

Tar questa chanzun saut jau gugent?

‹Paradise City› da Guns N’ Roses

Ina chanzun che jau vuless avair scrit?

La sinfonia nr. 5 da Ludwig van Beethoven

Il titel da mi’emprima chanzun?

‹Sche ti carezzas mei...›

Tge instrument fa che jau survegn pel-giaglina?

La vusch

D’uffant vuleva jau daventar...

Scolast

Mes motto?

Io penso positivo perché son vivo

Cha da Fö

Questiunari

Il tratg principal da mes caracter?

In patgific chaugross

Cun excepziun da mai, tgi vuless jau esser?

Dave Grohl

Mes eroxs en la vita reala?

Tom Waits

Questa chanzun poss jau adina tadlar?

‹Ferm tabac›

Mia qualitad principala?

Gizzar las ureglias

Tar questa chanzun saut jau gugent?

‹Jamming› da Bob Marley & The Wailers

Ina chanzun che jau vuless avair scrit?

‹Ain’t No Sunshine› da Bill Withers

Tge instrument fa che jau survegn pel-giaglina?

Slideguitar

D’uffant vuleva jau daventar...

Nurser

Mes motto?

Tgi che va plaun va saun

Casper Nicca

Questiunari

Il tratg principal da mes caracter?

Quietezza

Mes eroxs en la vita reala?

En ils films datti eroxs, en la vita reala gist betg – là datti mo nus

Nua ma sent jau dachasa?

Sin ina pastgira sut in laresch

Il dun da la natira che jau vuless avair?

Forza fotosintesa

Mes siemi da ventira?

Quai n’è betg in siemi

Mia qualitad principala?

Qualitad è relativa

Tar questa chanzun saut jau gugent?

Qua datti gea quella regla: musicists na sautan betg, els ston gea far la musica...

Tge instrument fa che jau survegn pel-giaglina?

I n’è betg l’instrument. Igl è il mument – quel che tutga

D’uffant vuleva jau daventar...

Igl e gartegià

Mes motto?

Vesi or sco sche jau avess in motto?

Bibi Vaplan

Questiunari

Il tratg principal da mes caracter?

Chaugross

Cun excepziun da mai, tgi vuless jau esser?

Batman

Mes eroxs en la vita reala?

Sarah Meier e mes scolarets da musica

Questa chanzun poss jau adina tadlar?

‹Heartbeats› da José González

Nua ma sent jau dachasa?

Sin ina planta u tar l’aua

Il dun da la natira che jau vuless avair?

Jau hai quels che jau dovrel

Mes siemi da ventira?

Nagins – jau viv mes siemi

Mia qualitad principala?

Jau sun in ‹bünzli›

Ina chanzun che jau vuless avair scrit?

‹Aint in stüva es üna mür› da l’Alpina Quintett

D’uffant vuleva jau daventar...

La marusa dad Axl Rose

Benedetto Vigne

Questiunari

Il tratg principal da mes caracter?

Cumadaivladad

Mes eroxs en la vita reala?

Gustavo Cerati

Nua ma sent jau dachasa?

Cun mai

Per tge sbagls hai jau chapientscha?

Mes, ma er tes e ses

Mia qualitad principala?

Fantastaria

Ina chanzun che jau vuless avair scrit?

Quella emblidada

Il titel da mi’emprima chanzun?

‹Du bist nicht allein›

Tge instrument fa che jau survegn pel-giaglina?

L’arpa aiolica

D’uffant vuleva jau daventar...

Lainari

Mes motto?

Guntgescha questiunaris!

Astrid Alexandre

Questiunari

Il tratg principal da mes caracter?

Desideri d’armonia

Mes eroxs en la vita reala?

Quels che s’engaschan en silenzi

Questa chanzun poss jau adina tadlar?

‹Agaetis Byrjun› da Sigur Rós

Nua ma sent jau dachasa?

Il ‹cun tgi› è pli impurtant ch’il ‹nua›

Per tge sbagls hai jau chapientscha?

Quels che capitan cur che l’intenziun è buna

Il dun da la natira che jau vuless avair?

Il dun da s’adattar senza deplorar

Tar questa chanzun saut jau gugent?

‹Accidentally In Love› da Counting Crows

Ina chanzun che jau vuless avair scrit?

‹Mysteries› da Beth Gibbons

D’uffant vuleva jau daventar...

...gronda

Mes motto?

Ti na pos betg influenzar quai che capita – ti pos mo influenzar tia tenuta envers quai che capita

Arno Camenisch

Questiunari

Il tratg principal da mes caracter?

Alert

Mes eroxs en la vita reala?

Don Quijote e Sancho Panza

Quest cudesch poss jau adina puspè leger?

Poesias da Federico García Lorca

Nua ma sent jau dachasa?

Da chasa sun jau là nua che jau sun cun la glieud che jau hai gugent

Il dun da la natira che jau vuless avair?

Far striegn

Mes siemi da ventira?

Cuntentientscha

Mia qualitad principala?

Bauernschläue

Quai vuless jau avair scrit?

La poesia ‹The Crow› dad Edgar Allen Poe

D’uffant vuleva jau daventar...

Cuschinier

Mes motto?

Tegnair si las chommas e laschar ir

Alice Bertogg

Questiunari

Il tratg principal da mes caracter?

Jau sun abla da m’entusiasmar per mintga piculezza

Mes eroxs en la vita reala?

Mintgin da nus è bain in erox!

Questa chanzun poss jau adina tadlar?

‹Music Was My First Love› da John Miles

Per tge sbagls hai jau chapientscha?

Per sbagls umans

Il dun da la natira che jau vuless avair?

Simplamain esser...

Mia qualitad principala?

...na segir betg il sunar ghitarra...

Tar questa chanzun saut jau gugent?

‹Das rote Pferd›... ‹Cowboy und Indianer›... ‹Macarena›...

Il titel da mi’emprima chanzun?

‹Temps en temps›

D’uffant vuleva jau daventar...

Chantadura, flurista, cussegliadra da viadis, postenenta

Mes motto?

Moviment fa agil – e tgi che sa mova sa muventar insatge

Alexi Nay

Questiunari

Mes eroxs en la vita reala?

Tut ils eroxs nunenconuschents

Nua ma sent jau dachasa?

A chasa

Per tge sbagls hai jau chapientscha?

Sbagls fatgs da gugent

Il dun da la natira che jau vuless avair?

Murir e nascher, murir e nascher...

Mes siemi da ventira?

Pudair emblidar tut enturn mai

Tar questa chanzun saut jau gugent?

Joker

Ina chanzun che jau vuless avair scrit?

La proxima

Il titel da mi’emprima chanzun?

Il desideri

D’uffant vuleva jau daventar...

Creschì

Mes motto?

Esser quel che jau sun – e mintgatant er in auter.

Indicaziuns bibliograficas

Radiotelevisiun Rumantscha. Dossier ‹Chant au tour›. Funtauna: www.rtr.ch/home/dossiers/archiv/2012/Chant-au-tour.html. Tut ils dretgs d’autur(a) / chasa editura resalvads. Ediziun epub: www.chattà.ch (2018).